તાપી ઉપર સૌથી લાંબા જિલાની બ્રિજના ત્રણેય પ્રવેશ છેડે મુકાયેલાં ડીજિટલ સાઈન બોર્ડ આકર્ષણનું કેન્દ્ર બની રહ્યા છે. આ ડીજિટલ ડીસ્પ્લે સાઈન બોર્ડ ઉપર લાઈવ જાહેરાત જોઈ શકાશે સાથે જ શહેરીજનો માટે અનિવાર્ય કેટલીક જનહિતની જાહેરાત તેમજ સુચનો પણ મુકવામાં આવશે. સિંગાપોરના ફલાઈ ઓવર બ્રિજ ઉપર ડીજિટલ બોર્ડ જોયા બાદ સુરત પાલિકાએ આ રીત અપનાવી છે. પાલિકા સ્માર્ટ સિટીની ઓળખ બનાવી રાખવા માટે ડીજિટલ ઈન્ડિયાની ગાઈડ લાઈન્સને પણ ગંભીરતાથી લઈ રહી છે. પાલિકાના સિટી ઇજનેર ભરત દલાલે જણાવ્યું હતું કે આ બોર્ડ લોકો માટે ખુબ જ ઉપયોગી બની રહેશે.